# data[].attributes.body
Benvinguts al nostre Padlet!
Som el Sergi Pérez, el Josep Clotet, la Paula Pérez, el Tony Díaz, l'Aina Relats i el Joan Nogué, estudiants de l'assignatura de geografia de segon de batxillerat de l'institut La Vall del Tenes.
Us presentem el projecte sobre geografia urbana que hem realitzat per posar punt i final a l'unitat d'urbanisme. Esperem que us agradi i apreneu tant com nosaltres ho hem fet durant la preparació d'aquest treball i tots els seus vídeos. Moltes gràcies!

# data[].attributes.body
Recomanem utilitzar la màxima resolució oferta pel YouTube per tal de percebre molt millor les imatges.

# data[].attributes.body
La Barcino romana es va construir inspirant-se en el model hipodàmic grec i castra o campaments militars. Per tant, parlem d'una estructura reticular en què tot el traçat està estructurat a partir de l'encreuament del cardo i el decumanus maximus.

# data[].attributes.body
Coincidint amb la nominació de Barcelona com a ciutat olímpica, la ciutat va patir una transformació estructural radical durant els sis anys de preparació per als Jocs. Es va impulsar un nou model urbanístic centrat en els espais i equipaments. Així doncs, la façana marítima del Poblenou, fins llavors ocupada per indústries, va ser dotada d'equipaments públics. També la zona de Montjuïc es va habilitar amb grans complexos esportius. Les zones de la Barcelona olímpica, per tant, es caracteritzen per una trama ordenada, amb carrers amples i edificis alts.

# data[].attributes.body
Al segle XI, Barcelona va iniciar una etapa d'expansió urbana. A l'entorn del nucli fortificat van aparèixer suburbis -on s'hi desenvolupava l'artesania i el comerç- que van passar a ser pròpiament ciutat. Es tracta, doncs, d'un traçat irregular, sense planificació estructural i amb carrers estrets i laberíntics.

# data[].attributes.body
A finals del segle XIX, en ple procés d'industrialització de Catalunya, es van enderrocar les muralles i es va construir l'Eixample. Aquesta zona de traçat ordenat -amb carrers rectes i perpendiculars entre ells donant pas a un espai reticular i d'estructura quadricular- segueix els criteris del pla hipodàmic. Els edificis d'aquesta zona són molt característics: octogonals i amb quatre façanes i xamfrans. Tanmateix, és on hi trobem els edificis modernistes més importants i característics de la ciutat.